Reidar Due (1862–1953)

Reidar Due (født 20. oktober 1862 i Trondhjem, død 2. september 1953 i Oslo) var en norsk børskommissær og forretningsmann.

Han vokste opp i Trondhjem, Farsund og Levanger som sønn av tollkasserer Christopher Due og Augusta Louise Gude. Han giftet seg i 1871 med Thora Jelstrup, datter av brukseier Hans Severin Jelstrup og Caroline Louise Steen på Mo gård ved Levanger. Han ble far til banksjef Eilif Due og farfar til stortings- og fylkesmann Reidar Due.

Due gikk i lære ved handelshus i Tyskland, Frankrike og England før han ble importagent i Kristiania (nå Oslo) i 1891. Deretter var Due børskommissær ved Oslo Børs 1904–1937. Ved siden av dette var han ansatt som sekretær i Den Norske Handelsstands Fællesforening 1898–1916 og Oslo Handelskammer 1908–1936. Due var også formann i Import- og exportagenters forening 1902–1904.

Due var innvalgt i Kristiania bystyre 1908–1910 på felleslisten av Høyre og Frisinnede Venstre.

Due var ridder av St. Olavs Orden, Dannebrogordenen og Æreslegionen samt offiser av Den hvite løves orden.

Referanser 

Norske næringslivsledere
Høyre-politikere i Oslo
Riddere av St. Olavs Orden
Dannebrogordenen
Æreslegionen
Personer fra Trondheim kommune